ഒരു വാര്ഡില് സമ്ബൂര്ണ ലോക്ക്ഡൗണ് ഏഴ് പ്രദേശങ്ങള് കണ്ടെയ്ന്മെന്റ് സോണ് തിരുവനന്തപുരം: പ്രതിവാര ഇന്ഫെക്ഷന് പോപ്പുലേഷന് റേഷ്യോ എട്ട് ശതമാനത്തിന് മുകളിലെത്തിയതിനെ തുടര്ന്ന് ആറ്റിങ്ങല് മുനിസിപ്പാലിറ്റിയിലെ തോട്ടവാരം വാര്ഡില് 28ാം വാര്ഡ് സമ്ബൂര്ണ ലോക്ക്ഡൗണ് പ്രഖ്യാപിച്ചു. ഇന്നലെ അര്ദ്ധരാത്രി മുതല് നിയന്ത്രണങ്ങള് നിലവില് വന്നു. 10.7 ശതമാനമാണ് തോട്ടവാരം വാര്ഡിലെ പ്രതിവാര ഇന്ഫെക്ഷന് പോപ്പുലേഷന് റേഷ്യോ. ഇത് എട്ടിന് താഴെ എത്തുന്നതുവരെ കര്ശന ലോക്ക്ഡൗണ് നിയന്ത്രണങ്ങള് തുടരും. കൂടാതെ നെടുമങ്ങാട് മുനിസിപ്പാലിറ്റിയിലെ 25, 36, 39 വാര്ഡുകള്, വര്ക്കല മുനിസിപ്പാലിറ്റി 10ാം വാര്ഡ്, ആറ്റിങ്ങല് മുനിസിപ്പാലിറ്റി ആറാം വാര്ഡ് എന്നീ വാര്ഡ് കണ്ടെയ്ന്മെന്റ് സോണായും വര്ക്കല മുനിസിപ്പാലിറ്റിയിലെ 24ാം വാര്ഡില് കോട്ടുമൂല കോളനി, മണമ്ബൂര് പഞ്ചായത്ത് ആറാം വാര്ഡില് വലിയവിള പ്രദേശം എന്നിവ മൈക്രോ കണ്ടെയ്ന്മെന്റ് സോണായും പ്രഖ്യാപിച്ചു. പ്രതിവാര ഇന്ഫെക്ഷന് പോപ്പുലേഷന് റേഷ്യോ എട്ട് ശതമാനത്തിന് താഴെ എത്തിയതിനെത്തുടര്ന്ന് നെടുമങ്ങാട് മുനിസിപ്പാലിറ്റിയിലെ 36ാം വാര്ഡില് ഏര്പ്പെടുത്തിയ കര്ശന ലോക്ഡൗണ് നിയന്ത്രണങ്ങള് പിന്വലിച്ചു. രോഗവ്യാപനം നിയന്ത്രണവിധേയമായതിനെ തുടര്ന്ന് വെമ്ബായം പഞ്ചായത്തിലെ രണ്ടാം വാര്ഡിനെ കണ്ടെയ്ന്മെന്റ് സോണില് നിന്ന് ഒഴിവാക്കി.